Zemlja je tako veličastna,
da manjše stvari zlahka spregledamo.
A če pogledamo od blizu…
Zagledamo še neodkrit svet.
Svet, v katerem drobni junaki
in majhne pošasti
potrebujejo izjemne supermoči.
Te jim pomagajo premagati ogromne nevarnosti.
Koralni grebeni so eni najpestrejših habitatov na svetu.
PRIPOVEDUJE PAUL RUDD
Dom ogromnih ribjih jat in veličastnih bitij.
Toda pod njimi
je miniaturna metropola.
Polna izjemnega drobnega življa.
Te živali so morda res majhne,
vendar opravljajo pomembno delo.
In ta hip ga imajo še več.
Koralni greben enkrat na leto uprizori veličastno drstitev.
Z njo si zagotovi prihodnost.
Toda majhnim ribam na velikem grebenu ni lahko.
Živalce morajo premagati velikanske ovire, da koralno mesto ohranijo živo.
KORALNI GREBEN
Koralni greben je enako zapleten in prenatrpan kot vsako mesto.
Vsak dan se začne živahno in hrupno.
Prebivalci zjutraj s klici poskrbijo za živahno podvodno budnico…
Napenjajo mišice…
Škrtajo s čeljustmi…
In šklepetajo z zobmi.
Tako glasno poje le zdrav greben z bohotno skupnostjo živalic.
Polovica tukajšnjih rib je velika le za dober zamašek.
Toda njihove storitve so iskane.
Na čistilno postajo priplava želva.
Želi, da ji zloščijo oklep.
Naloga je za eno samo drobno babico prezahtevna.
Zato se loščenja loti ekipa strokovnjakov za odstranjevanje alg.
Klovnske ribice se posvečajo morskim vetrnicam.
Med njihove ožigalke si upajo le redki plenilci.
Klovnske ribice pa prekriva zaščitna sluz,
ki jim tu omogoča stalno bivanje.
V zameno čistijo morske vetrnice in skrbijo, da imajo dovolj kisika.
Pod vetrnicami se skriva samček, ki mora paziti na 500 iker.
Vsaka je manjša od riževega zrna.
Če se ličinke izležejo na večer, ko se greben drsti,
bodo imele najboljše možnosti za preživetje.
Do takrat pa morajo biti na varnem.
To je eden najvarnejših domov na svetu.
Družina nikoli ni daleč.
Tu se vedno najde večja riba.
Koralni ostriž.
Mala koralnica se skrije v blodnjak koral,
v katerega ostrižnik ne more.
Vendar je pameten in ne odneha.
Preprosto pokliče…
Okrepitve.
Gotovo niste pričakovali hobotnice.
Toda skupaj sta ubijalski par.
Ostrižnik spremeni barvo, da se prikrije.
In lov se začne.
Koralnica je v dvojnih težavah.
Ostrižnik najde njeno skrivališče.
Pobledi, da ga pokaže.
Lovke se spustijo.
Ribica panično odplava.
Naravnost v ostrižnikova usta.
Strahotna izbira.
Če ribica ostane med koralami, tvega, da jo zgrabi hobotnica.
Če pobegne…
Jo lahko zgrabi ostrižnik.
A če ne more pobegniti…
Včasih je protinapad edina možnost.
Koralnica se zaganja v hobotnico
in jo poskuša odgnati.
Direndaj privabi še večje ribe.
Za ribice je to priložnost za beg.
V vodi krožijo morski psi.
Nenadoma vsak skrbi le zase.
Toliko o timskem delu.
Majhne ribe večjih morskih psov ne zanimajo.
Celo pomagajo jim, saj preženejo druge plenilce.
Ribice z grebena strgajo alge.
Zato počasi rastoče korale lahko uspevajo.
Korale sestavljajo kolonije živalic.
V vsaki so mikroskopske rastlinske celice, ki svetlobo pretvarjajo v hrano.
Izjemno zavezništvo, na katerem je zgrajen ves greben.
Večmilijardne združbe teh bitijc
tvorijo največje žive zgradbe na svetu.
Toda koralna mesta so občutljiva.
Škodujejo jim segrevanje morja…
Onesnaževalci…
Pretiran ribolov…
In napadi drugih živali.
Pomikajo se s stotinami cevastih stopal.
Oborožene so s strupenimi bodicami.
Pošastne so.
Jedo korale.
Bodičaste morske zvezde.
Na leto požrejo na stotine koral.
In ne prihajajo posamično.
Za celo vojsko jih je.
Uničujejo domove vseh drobnih bitij.
Prebivalci grebena
se ne zavedajo nevarnosti. Pripravljajo se za drstitev.
In iskanje hrane.
Najzapletenejše oči v živalskem kraljestvu.
Imajo štirikrat več čepnic kot človeške oči.
Pavja morska bogomolka vidi svet popolnoma drugače.
Ni večja od tube zobne paste, vendar ni nebogljena.
Udari z močjo in hitrostjo izstreljene 9-milimetrske krogle.
Taka hitrost upari vodo.
In celo ustvari iskro.
A tudi morska bogomolka potrebuje zatočišče.
Njen rov. Kmalu bodo v njem jasli.
Po koncu prenove.
Prvi samec je že tukaj.
Išče družico.
Ali pa ji poskuša ukrasti dom.
Kakorkoli že…
Z bliskovitimi udarci bo jasno pokazala…
Da še ni pripravljena na goste.
Na grebenu se ni varno zadrževati na odprtem.
Krvoločen plenilec.
Velik za…
Čajno skodelico.
Pritlikava sipa.
Če se hoče razmnoževati, mora zrasti.
Za to pa mora veliko jesti.
Vendar je tudi sama zelo ranljiva.
Loviti mora, ne da bi jo kdo ujel.
Mojstrica preobleke lahko spreminja barvo in teksturo kože.
Tako pretenta plenilce…
In plen.
Živela bo manj kot eno leto, zato mora hitro zrasti.
Jé tako rekoč vse, kar se premika.
Zamahuje z nožicami in lovi plankton.
Zdi se, da se ta za gumb velika rakovica ne meni za nevarnost.
Boleča napaka.
V kleščah ima miniaturne morske vetrnice.
Drobne paralizatorje za odganjanje plenilcev.
So tako učinkovite,
da bodo tekmeci naredili vse, da bi jih dobili.
Rakovici sta v spopadu zelo previdni.
Nočeta poškodovati morskih vetrnic.
Tekmica je nasprotnico ukleščila. Previdno izvleče nagrado.
Zdaj imata vsaka svojo vetrnico.
Preščipnili ju bosta na dvoje, da bosta dobili par pekočih rokavic.
Morske vetrnice ponujajo zaščito najrazličnejšim živalcam.
Drobna prosojna kozica.
Živi v sožitju s klovnsko ribico.
Obe sta veliki za papirno sponko.
A dovolj pogumni, da ponujata storitve velikim ribam.
Kozica jih oglašuje s pozibavanjem.
Če je stranka plenilec…
Poskrbi, da je njeno oglaševanje nedvoumno.
Ploska.
Ko je prepričana, da je varna,
se loti dela.
Odstranjuje odmrlo kožo.
In zajedavce.
Čisti škrge.
Pogumno se loti tudi čiščenja ustne votline.
Nega teh drobnih čistilcev je nujna.
Velike ribe tako poskrbijo za zdravo telo.
Povsod po grebenu se pripravljajo na drstenje.
Morska bogomolka je že skoraj zgradila jasli.
Zavarovala jih je tako, da je premaknila kar 3 kg drobirja.
Očistila je zasilne izhode, da bi jo sovražniki teže našli.
Njena stvaritev je tako velika, da v njej dom najdejo tudi drugi.
Toda neka soseda ni dobrodošla.
Ustnača.
Ena redkih rib, ki zna uporabljati orodje.
Za razbijanje školjk ima celo svoje nakovalo.
Morske bogomolke ne bo pojedla.
Toda z razbijanjem pri iskanju hrane bi ji lahko razdejala dom.
Pri iskanju hrane premeče ogromne kupe drobirja.
Našla je, kar je iskala.
Toda gradnja jasli zdaj zelo zamuja.
Mrači se in na grebenu je vse živahneje.
Iz iker klovnskih ribic se bodo izlegle ličinke.
Jata ustnač čistilk pridno dela.
Dolge so le za prst.
Zlahka jih prepoznamo po črnih in modrih progah.
Vendar nekatere nimajo dobrih namenov.
"Zobata" babica.
Sleparka spremeni barve tako, da je videti kot ustnača čistilka.
Neopazno zaplava mednje.
Vendar ni prišla čistit.
Z ostrimi zobmi praska po koži nič hudega slutečih rib.
Krade jim luske.
Preden žrtev dojame, kaj se je zgodilo,
zahrbtna sleparka že izgine.
Vrne se v svoj brlog.
Številnim živalcam na velikem grebenu pomaga preživeti preobleka.
Ta taktika omogoča preživetje tudi pritlikavi sipi.
In ji pomaga do hrane.
Samec zraste po vsakem uspešnem lovu.
Na to samico je naredil vtis.
In za spremembo na prvem mestu ni hrana.
Morska bogomolka je dom spet spravila v red.
Odstranila je ropotijo.
Vse je spravila na svoje mesto.
In dodala zadnje malenkosti.
Naposled je pripravljena sprejeti gosta.
Tik pred začetkom najpomembnejšega dogodka na grebenu
prispejo ubijalke koral.
Horde bodičastih morskih zvezd.
Iztisnejo želodec in presnavljajo živo tkivo koral.
Pustijo le belo okostje.
Prebivalci grebena so nemočni.
Vojski morskih zvezd ne morejo preprečiti, da ne bi pojedle vseh koral na svoji poti.
Naslednji je na vrsti dom te male rakovice.
Močno se trudi.
Toda telo morske zvezde je tako rekoč neprebojno.
Mehko občutljivo podnožje bodic pa…
Je njena šibka točka.
Čas je, da mala rakovica
premaga pošast.
S temi rakovicami se ne splača bosti.
Raznovrstna skupnost živalic.
Vsaka ima svojo vlogo.
Skrbijo, da je koralni greben zdrav in lahko premaguje številne nevarnosti.
V teh živih mestih se lahko obnovijo celo poškodovana območja.
Enkrat na leto
se popolna bibavica in popolna temperatura pojavita ob istem času.
Ta večer je nocoj.
Na grebenu se začne razmnoževanje.
Zavojček, velik kot poprovo zrno.
V njem so vse sestavine za mlade korale.
Korale brstijo.
Razmnožujejo se tudi številne druge živalce grebena.
Pritlikava sipa je dobila partnerja.
Zdaj mora svoja jajčeca varno spraviti v koralo.
Jajčeca ima tudi morska bogomolka.
Kar dvajset tisoč.
Oče jih še enkrat očisti.
Nato ličinke klovnske ribice odnese tok.
Sočasno drstenje poskrbi, da bibavica varno odnese
kar največ novih življenj.
Mali čudeži kmalu začnejo rasti.
Ti so veliki le toliko kot arašid.
Sipin zarod svojo pustolovščino šele začenja.
Najpomembnejša med njimi je en milimeter velika ličinka korale.
Nosi jo proti zvokom grebena.
To je majhen zidak, ki bo zrasel v mogočno koralo.
In pomagal graditi prihodnost za vse prebivalce tega koralnega mesta.
Prevedla Polona Mertelj